ਨਵੀਂਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ
ਭਾਰਤ ਦੀ ਜੀ 20 ਪ੍ਰਧਾਨਗੀ ਅਪਤਟੀ ਪੌਣ ਦੇਸ਼ਾਂ, ਕਾਰੋਬਾਰਾਂ ਅਤੇ ਵਿੱਤੀ ਸੰਸਥਾਵਾਂ ਲਈ ਸਵੱਛ ਊਰਜਾ ਪਰਿਵਰਤਨ ਅਭਿਲਾਸ਼ਾਵਾਂ ਲਈ ਮਿਲ ਕੇ ਕੰਮ ਕਰਨ ਦਾ ਇੱਕ ਮੌਕਾ ਹੈ - ਐੱਮਐੱਨਆਰਈ ਸਕੱਤਰ ਸ਼੍ਰੀ ਭੁਪਿੰਦਰ ਸਿੰਘ ਭੱਲਾ
ਭਾਰਤ ਦੀ ਜੀ 20 ਪ੍ਰਧਾਨਗੀ ਦੇ ਅਧੀਨ ਤੀਜੀ ਊਰਜਾ ਪਰਿਵਰਤਨ ਕਾਰਜ ਸਮੂਹ  ਮੀਟਿੰਗ ਦੇ ਹਿੱਸੇ ਵਜੋਂ ਭਾਰਤ ਸਰਕਾਰ ਦੇ ਨਵੀਂ ਅਤੇ ਅਖੁੱਟ ਊਰਜਾ ਮੰਤਰਾਲੇ , ਆਲਮੀ ਪੌਣ ਊਰਜਾ ਪ੍ਰੀਸ਼ਦ  ਅਤੇ ਰਾਸ਼ਟਰੀ ਪੌਣ ਊਰਜਾ ਸੰਸਥਾਨ  ਦੇ ਸਹਿਯੋਗ ਨਾਲ 16 ਮਈ, 2023 ਨੂੰ ਮੁੰਬਈ ਵਿੱਚ “ਊਰਜਾ ਪਰਿਵਰਤਨ ਨੂੰ ਤੇਜ਼ ਕਰਨ ਲਈ ਸਮੁੰਦਰੀ ਪੌਣ ਦੀ ਵਰਤੋਂ: ਅੱਗੇ ਦਾ ਰਾਹ” ਵਿਸ਼ੇ 'ਤੇ ਇੱਕ ਉੱਚ-ਪੱਧਰੀ ਸਮਾਗਮ ਦਾ ਆਯੋਜਨ ਕੀਤਾ। ਇਸ ਸਮਾਗਮ ਵਿੱਚ ਸਰਕਾਰੀ ਨੁਮਾਇੰਦਿਆਂ, ਵਿੱਤੀ ਸੰਸਥਾਵਾਂ ਅਤੇ ਰਾਸ਼ਟਰੀ ਅਤੇ ਅੰਤਰਰਾਸ਼ਟਰੀ ਉਦਯੋਗ ਦੇ ਸੀਨੀਅਰ ਨੁਮਾਇੰਦਿਆਂ ਨੇ ਹਿੱਸਾ ਲਿਆ। ਇਹ ਸਮਾਗਮ ਭਾਰਤ ਅਤੇ ਵਿਸ਼ਵ ਪੱਧਰ 'ਤੇ ਸਮੁੰਦਰੀ ਪੌਣ ਦੀ ਤੈਨਾਤੀ ਨੂੰ ਵਧਾਉਣ - ਆਗਿਆ ਅਤੇ ਪ੍ਰਵਾਨਗੀ, ਸਪਲਾਈ ਚੇਨ ਪ੍ਰਤੀਰੋਧਕਤਾ, ਘੱਟ ਲਾਗਤ ਵਾਲੇ ਵਿੱਤ, ਸਮਰੱਥਾ ਨਿਰਮਾਣ ਅਤੇ ਬਜ਼ਾਰ ਦੇ ਆਕਰਸ਼ਨ ਨੂੰ ਹੁਲਾਰਾ ਦੇਣ ਲਈ ਕਾਰੋਬਾਰ ਨੂੰ ਵਧਾਉਣ ਲਈ ਜ਼ਰੂਰੀ ਤਰਜੀਹਾਂ ਦੇ ਆਦਾਨ-ਪ੍ਰਦਾਨ ਲਈ ਇੱਕ ਪਲੇਟਫਾਰਮ ਦੇ ਰੂਪ ਵਿੱਚ ਉਭਰਿਆ ਹੈ।
ਸ਼੍ਰੀ ਭੁਪਿੰਦਰ ਸਿੰਘ ਭੱਲਾ, ਸਕੱਤਰ, ਨਵੀਂ ਅਤੇ ਅਖੁੱਟ ਊਰਜਾ ਮੰਤਰਾਲਾ , ਭਾਰਤ ਸਰਕਾਰ ਨੇ ਸਮੁੰਦਰੀ ਹਵਾ ਨੂੰ ਹਵਾ ਪ੍ਰਦੂਸ਼ਣ ਅਤੇ ਜਲਵਾਯੂ ਪਰਿਵਰਤਨ ਨੂੰ ਘਟਾਉਣ ਦੇ ਹੱਲ ਵਜੋਂ ਕਰਾਰ ਕੀਤਾ। ਉਨ੍ਹਾਂ ਆਫਸ਼ੋਰ ਵਿੰਡ ਵੈਲਿਊ ਚੇਨ ਦੇ ਵਧਣ-ਫੁੱਲਣ ਨਾਲ ਰੋਜ਼ਗਾਰ ਸਿਰਜਣ 'ਤੇ ਜ਼ੋਰ ਦਿੱਤਾ। ਉਨ੍ਹਾਂ ਗਰਿੱਡ ਨੂੰ ਸੰਤੁਲਿਤ ਕਰਨ ਵਿੱਚ ਆਪਣੀ ਭੂਮਿਕਾ ਨੂੰ ਵੇਖਦਿਆਂ ਹੋਇਆਂ ਸਮੁੰਦਰੀ ਕੰਢੇ ਦੀਆਂ ਪੌਣਾਂ ਨੂੰ ਵਰਤਣ ਵਿੱਚ ਭਾਰਤ ਦੀ ਤਰੱਕੀ ਦੀ ਰੂਪ-ਰੇਖਾ ਦਿੱਤੀ। ਉਨ੍ਹਾਂ ਅੱਗੇ ਕਿਹਾ ਕਿ ਭਾਰਤ ਦੀ ਜੀ-20 ਪ੍ਰਧਾਨਗੀ ਅਪਤਟੀ ਪੌਣ ਦੇਸ਼ਾਂ, ਕਾਰੋਬਾਰਾਂ ਅਤੇ ਵਿੱਤੀ ਸੰਸਥਾਵਾਂ ਲਈ ਰਾਸ਼ਟਰੀ, ਖੇਤਰੀ ਅਤੇ ਆਲਮੀ ਅਪਤਟੀ ਪੌਣ ਅਤੇ ਸਵੱਛ ਊਰਜਾ ਤਬਾਦਲਾ ਅਭਿਲਾਸ਼ਾਵਾਂ ਦਾ ਸਮਰਥਨ ਕਰਨ ਲਈ ਆਪਸੀ ਮਜ਼ਬੂਤੀ ਬਣਾਉਣ ਅਤੇ ਮਿਲ ਕੇ ਕੰਮ ਕਰਨ ਦਾ ਇੱਕ ਮੌਕਾ ਹੈ।
ਸ਼੍ਰੀ ਆਲੋਕ ਕੁਮਾਰ, ਈਟੀਡਬਲਿਊਜੀ ਚੇਅਰ ਅਤੇ ਸਕੱਤਰ ਬਿਜਲੀ ਮੰਤਰਾਲਾ, ਭਾਰਤ ਸਰਕਾਰ ਨੇ ਭਾਰਤ ਦੇ ਊਰਜਾ ਮਿਸ਼ਰਣ ਵਿੱਚ ਅਪਤਟੀ ਪੌਣ ਦੀ ਲਗਾਤਾਰ ਵਧ ਰਹੀ ਭੂਮਿਕਾ 'ਤੇ ਜ਼ੋਰ ਦਿੱਤਾ। ਉਨ੍ਹਾਂ ਦੱਸਿਆ ਕਿ ਕਿਵੇਂ ਭਾਰਤ ਦੀ ਅਪਤਟੀ ਸਮਰੱਥਾ ਲਗਭਗ ਹਾਈਡਰੋ ਅਤੇ ਪਰਮਾਣੂ ਸਮਰੱਥਾ ਨਾਲ ਤੁਲਨਾਯੋਗ ਹੈ, ਜੋ ਭਾਰਤ ਨੇੜਲੇ ਭਵਿੱਖ ਵਿੱਚ ਜੋੜ ਸਕਦਾ ਹੈ। ਇਸ ਤੋਂ ਇਲਾਵਾ, ਉਨ੍ਹਾਂ ਸੁਝਾਅ ਦਿੱਤਾ ਕਿ ਕਿਵੇਂ 2030 ਤੋਂ ਬਾਅਦ ਇੱਕ ਆਫਸ਼ੋਰ ਵਿੰਡ ਹੌਰੀਜ਼ਨ ਦੇਸ਼ ਲਈ ਇੱਕ ਮੌਕੇ ਵਜੋਂ ਉੱਭਰਦਾ ਹੈ ਅਤੇ ਇੱਕ ਮਿਸ਼ਨ ਮੋਡ ਪਹੁੰਚ ਇੱਕ ਮਜ਼ਬੂਤ ਮੁੱਲ ਲੜੀ ਵਿਕਸਤ ਕਰਨ ਲਈ ਦੇਸ਼ ਦੀਆਂ ਇੱਛਾਵਾਂ ਨੂੰ ਅੱਗੇ ਵਧਾ ਸਕਦਾ ਹੈ ਅਤੇ ਉਦਯੋਗਾਂ ਦੀ ਉਤਸ਼ਾਹੀ ਭਾਗੀਦਾਰੀ ਨੂੰ ਹੋਰ ਆਕਰਸ਼ਿਤ ਕਰ ਸਕਦਾ ਹੈ।
ਸ਼੍ਰੀ ਦਿਨੇਸ਼ ਦਯਾਨੰਦ ਜਗਦਲੇ, ਸੰਯੁਕਤ ਸਕੱਤਰ, ਨਵੀਂ ਅਤੇ ਅਖੁੱਟ ਊਰਜਾ ਮੰਤਰਾਲੇ , ਭਾਰਤ ਸਰਕਾਰ ਨੇ ਅਪਤਟੀ ਪੌਣ ਦੇ ਵੱਖ-ਵੱਖ ਪਹਿਲੂਆਂ 'ਤੇ ਦੇਸ਼ ਦੀ ਪ੍ਰਗਤੀ ਦੀ ਰੂਪ-ਰੇਖਾ ਦਿੱਤੀ - ਜਿਸ ਵਿੱਚ ਪ੍ਰਸਤਾਵਿਤ ਵਪਾਰਕ ਮਾਡਲ, ਟੈਂਡਰ ਜਾਰੀ ਕਰਨ ਦੀਆਂ ਆਗਾਮੀ ਯੋਜਨਾਵਾਂ, ਅੰਤਰਰਾਸ਼ਟਰੀ ਸਹਿਯੋਗ ਅਤੇ ਸਰਕਾਰ ਅਤੇ ਇੱਕ ਮਜ਼ਬੂਤ ਵਾਤਾਵਰਣ ਲਈ ਉਦਯੋਗ ਦਰਮਿਆਨ ਵਿਆਪਕ ਰੁਝੇਵੇਂ ਸ਼ਾਮਲ ਹਨ।
ਜੀਡਬਲਿਊਈਸੀ ਦੇ ਚੇਅਰਪਰਸਨ ਸ਼੍ਰੀ ਸੁਮੰਤ ਸਿਨਹਾ ਦਾ ਕਹਿਣਾ ਹੈ ਕਿ ਭਾਰਤ ਸਰਕਾਰ ਅਤੇ ਉਦਯੋਗ ਦਰਮਿਆਨ ਸਹਿਯੋਗ ਅਤੇ ਭਾਰਤੀ ਅਤੇ ਅੰਤਰਰਾਸ਼ਟਰੀ ਆਫਸ਼ੋਰ ਵਿੰਡ ਕੰਪਨੀਆਂ ਦੇ ਨਾਲ-ਨਾਲ ਪਾਵਰ ਜਨਰੇਟਰਾਂ ਅਤੇ ਅਸਲ ਉਪਕਰਣ ਨਿਰਮਾਤਾਵਾਂ ਵਿਚਕਾਰ ਭਾਈਵਾਲੀ ਅਤੇ ਅੰਤ ਵਿੱਚ ਬਹੁਪੱਖੀ ਵਿਕਾਸ ਬੈਂਕਾਂ ਦੀ ਭੂਮਿਕਾ ਹੈ। ਉਨ੍ਹਾਂ ਨੇ ਲੰਬੇ ਸਮੇਂ ਦੇ ਪੀਪੀਏ ਅਤੇ ਜ਼ਰੂਰੀ ਬੁਨਿਆਦੀ ਢਾਂਚੇ ਲਈ ਵੀ ਜ਼ੋਰ ਪਾਇਆ। ਉਨ੍ਹਾਂ ਸਪਲਾਈ ਚੇਨ ਪ੍ਰਤੀਰੋਧਕਤਾ, ਅਨੁਕੂਲਿਤ ਉਪਕਰਣਾਂ, ਜਹਾਜ਼ਾਂ, ਕੇਬਲਾਂ ਅਤੇ ਹੋਰਾਂ ਵਿੱਚ ਸਿਖਲਾਈ ਪ੍ਰਾਪਤ ਲੋਕਾਂ ਦੀ ਉਪਲਬਧਤਾ ਸਬੰਧੀ ਵਿਸ਼ਿਆਂ ਨੂੰ ਸ਼ਾਮਲ ਕੀਤਾ।
ਦੋ ਉੱਚ-ਪੱਧਰੀ ਪੈਨਲ ਵਿਚਾਰ-ਵਟਾਂਦਰੇ ਕ੍ਰਮਵਾਰ ਸ਼੍ਰੀਮਤੀ ਰੇਬੇਕਾ ਵਿਲੀਅਮਸ, ਗਲੋਬਲ ਹੈੱਡ ਆਫ ਆਫਸ਼ੋਰ ਵਿੰਡ, ਜੀਡਬਲਿਊਈਸੀ ਅਤੇ ਸ਼੍ਰੀ ਚਿੰਤਨ ਸ਼ਾਹ,ਆਈ ਆਰਈਡੀਏ ਦੇ ਸਾਬਕਾ ਡਾਇਰੈਕਟਰ ਦੁਆਰਾ ਸੰਚਾਲਿਤ ਕੀਤੇ ਗਏ ਸਨ। "ਨੈੱਟ ਜ਼ੀਰੋ ਟੀਚਿਆਂ ਤੱਕ ਪਹੁੰਚਣ ਵਿੱਚ ਗਲੋਬਲ ਆਫਸ਼ੋਰ ਵਿੰਡ ਸੈਕਟਰ ਦੀ ਭੂਮਿਕਾ" ਸਿਰਲੇਖ ਵਾਲਾ ਸੈਸ਼ਨ ਗਲੋਬਲ ਆਫਸ਼ੋਰ ਵਿੰਡ ਅਨੁਭਵ, ਅੰਤਰਰਾਸ਼ਟਰੀ ਸਰਵੋਤਮ ਅਭਿਆਸਾਂ, ਸਪਲਾਈ ਚੇਨ ਪ੍ਰਾਥਮਿਕਤਾਵਾਂ ਅਤੇ ਉੱਭਰ ਰਹੀ ਭਾਰਤੀ ਆਫਸ਼ੋਰ ਵਿੰਡ ਮਾਰਕੀਟ ਤੋਂ ਉਦਯੋਗ ਦੀਆਂ ਉਮੀਦਾਂ ਦੇ ਆਲੇ ਦੁਆਲੇ ਵਿਚਾਰ-ਵਟਾਂਦਰੇ 'ਤੇ ਕੇਂਦਰਿਤ ਸੀ।
"ਅਪਤਟ ਲਈ ਵਿੱਤ ਅਤੇ ਸਮਰੱਥਾ ਨਿਰਮਾਣ" 'ਤੇ ਪੈਨਲ ਦੀ ਚਰਚਾ ਨੇ ਆਫਸ਼ੋਰ ਵਿੰਡ ਈਕੋਸਿਸਟਮ ਦੇ ਵਿਕਾਸ ਦੀ ਜ਼ਰੂਰਤ ਨੂੰ ਪੂਰਾ ਕਰਨ ਲਈ ਉਪਲਬਧ ਯੰਤਰਾਂ ਦਾ ਇੱਕ ਵਿਆਪਕ ਦ੍ਰਿਸ਼ ਪੇਸ਼ ਕੀਤਾ। ਏਡੀਬੀ, ਵਿਸ਼ਵ ਬੈਂਕ, ਕੋਰੀਓ ਜਨਰੇਸ਼ਨ, ਇਓਨ, ਐੱਨਟੀਪੀਸੀ ਆਰਈਐੱਲ ਲਿਮਿਟਡ, ਐੱਨਆਈਡਬਲਿਊਈ, ਰੀਨਿਊ, ਆਰਈਡੀਏ, ਅਪਤਟ ਪੌਣ ਅਤੇ ਅਖੁੱਟ ਊਰਜਾ 'ਤੇ ਉੱਤਮਤਾ ਕੇਂਦਰ, ਆਈਈਏ, ਓ2 ਪਾਵਰ ਅਤੇ ਐੱਸਜੀਆਰਈ ਦੇ ਸੀਨੀਅਰ ਨੁਮਾਇੰਦਿਆਂ ਨੇ ਇਨ੍ਹਾਂ ਪੈਨਲਾਂ ਵਿੱਚ ਭਾਸ਼ਣ ਦਿੱਤੇ।
ਆਪਣੀ ਸਮਾਪਤੀ ਟਿੱਪਣੀ ਵਿੱਚ ਸ਼੍ਰੀ ਦਿਨੇਸ਼ ਦਯਾਨੰਦ ਜਗਦਲੇ, ਸੰਯੁਕਤ ਸਕੱਤਰ, ਐੱਮਐੱਨਆਰਈ ਨੇ ਸਮਾਗਮ ਦੇ ਹਿੱਸੇ ਵਜੋਂ ਭਾਸ਼ਣ ਦਾ ਸਾਰ ਪੇਸ਼ ਕੀਤਾ ਅਤੇ ਵਿਸ਼ੇਸ਼ ਬੁਲਾਰਿਆਂ ਅਤੇ ਸਤਿਕਾਰਯੋਗ ਭਾਗੀਦਾਰਾਂ ਦਾ ਉਨ੍ਹਾਂ ਦੀ ਉਤਸ਼ਾਹੀ ਸ਼ਮੂਲੀਅਤ ਲਈ ਧੰਨਵਾਦ ਕੀਤਾ।